Novo+Nordisk+2

= Årsregnskab =

Rentabilitetsanalyse for Novo Nordisk A/S
Nøgletal og indekstal for seneste årsregnskab 2011.

Novo Nordisk tilhører regnskabsklasse D som dækker over store børsnoterede virksomheder. Novo Nordisk er noteret på Københavns Fondsbørs og er listet OMXC20-indekset over de mest omsatte aktier med højeste værdi.









Nøgletallene (udviklingen) for Novo Nordisk ser meget positiv ud da:
 * //Afkastninsgraden er steget fra 29% til 36% hvilket er en stigning på 25%//
 * //Overskudsgraden er steget fra 30% til 34% hvilket er en stigning på 15%//
 * //Aktivernes omsætningshastighed er steget fra 0,97 til 1,05 hvilket er en stigning på 9%//
 * //Gældsrenten er faldet fra 7% til 4% hvilket er et fald på 46%//
 * //Egenkapitalens forrentning er steget fra 41% til 59% hvilket er en stigning på 45%//
 * //Gearing er steget fra 0,53 til 0,69 altså en stigning på 30%//

For hver krone der er investeret har vi i 2011 fået et afkast på 36 øre, der er betalt 4 øre i rente for hver lånt krone. Der er altså en fortjeneste på 32 øre pr. lånt krone. Denne fortjeneste tilfalder egenkapitalen, som opnår en forrentning der er større end 36%.



Indekstallene for virksomheden ser også positive ud da: mens
 * //Nettoomsætningen er steget med 30% i perioden 2009 til 2011//
 * //Produktionsomkostningerne kun er steget med 21%//
 * //Salgs- og distributionsomkostninger kun er steget med 23%//
 * //Administrationsomkostninger kun er steget med 17%//

Novo Nordisks omsætning lagde i 2009 på 51 milliarder kroner, mens omsætning i 2011 landede på lige over 66 milliarder som er en stigning på 30% og set i forhold til produktionsomkostninger, som kun er steget med 21% i denne periode er det en positiv stigning. Man har altså formået at effektivisere i virksomheden og skåret ned på virksomhedens omkostninger, mens nettoomsætningen stadig er blevet øget.

Egenkapitalen på næsten 37,5 milliarder kroner ved udgangen af 2011 udgjorde 57,9% af de samlede aktiver mod 60,2% ved udgangen af året før.

Størstedelen af Novo Nordisks omsætning kommer fra salget af diabetesbehandlende produkter og det meste salg foregår i Nordamerika.



Niveau
Niveauet for afkastningsgraden er stigende. Det er en god udvikling og når man sammenligner med en markedsrente på knap 4% er niveauet tilfredsstillende.

Derimod kan vi ikke sige noget om overskudsgraden og aktivernes omsætningshastighed, da vi ikke kender branchetallene (normtallene).

Afkastningsgraden ligger over gældsrenten. Derfor tjenes der på at låne penge (gælden) og investere dem i virksomheden. Det ses også af at egenkapitalens forrentning ligger over afkastningsgraden.

Gældsrenten er forholdsvis lav sammenlignet med bankrenten og renten på kreditforeningslån. I vurderingen skal der dog tages hensyn til at en stor del af gælden, som f.eks. varekreditorer, offentlig gæld m.v. er rentefri, og således påvirker den gennemsnitlige gældsrente i nedadgående (positiv) retning.

Sammenhænge og årsager
At afkastningsgraden er steget kan både skyldes overskudsgraden (indtjeningsevnen) og aktivernes omsætningshastighed (kapitaltilpasningen) da: afkastningsgrad = overskudsgrad x aktivernes omsætningshastighed.

I denne virksomhed skyldes det hovedsageligt/udelukkende overskudsgraden (indtjeningsevnen) på 34% i 2011 og i mindre grad aktivernes omsætningshastighed på 1,05 i 2011.

Konklusion
Alt i alt kan man sige at rentabiliteten i denne virksomhed er blevet væsentlig forbedret gennem perioden 2009 – 2011 – de egentlige årsager kan analyseres ved at se på indtjeningsevnen og kapitaltilpasningen.

Forventninger til Novo Nordisks seneste regnskabsår 2007-2011 på overskudsgraden og resultat af primær drift


Novo Nordisk har nogle historiske langsigtede finansielle mål, og to af dem er bl.a. overskudsgrad (primær drift) og vækst i resulat af primær drift.

Overskudsgraden (primær drift) overgik ikke forventningerne på de tidligere mål på 35% men landede lige under på 34% mens vækst i resultat af primær drift overgik de tidligere mål på 15% og landede i stedet på 18% i 2011 regnskabsåret.